**TRAKŲ GIMNAZIJOS**

**VAIKŲ UGDYMO**

**VIEŠŲJŲ PASLAUGŲ TEIKIMO APRAŠYMAI**

***VIEŠOSIOS PASLAUGOS – VAIKŲ UGDYMAS -  TEIKIMO APRAŠYMAS***

|  |  |
| --- | --- |
|  **Paslaugų pavadinimai** | Vykdomos švietimo programos: vidurinio, pagrindinio, pradinio, priešmokyklinio, ikimokyklinio amžiaus vaikų ugdymo, pritaikytos, individualizuotos specialiųjų poreikių turintiems mokiniams ugdymo programos, neformaliojo vaikių švietimo programos. |
| **Paslaugų kodai** | Gimnazijos veiklos sritis – švietimas, kodas 85.Gimnazijos švietimo veiklos rūšys:pagrindinė veiklos rūšis – vidurinis ugdymas, kodas 85.31.20;kitos švietimo veiklos rūšys: ikimokyklinio amžiaus vaikų ugdymas, kodas 85.10.10; priešmokyklinio amžiaus vaikų ugdymas, kodas 85.10.20; pradinis ugdymas, kodas 85.20; pagrindinis ugdymas, kodas 85.31.10; kitas, niekur kitur nepriskirtas švietimas, kodas 85.59; kultūrinis švietimas, kodas 85.52; sportinis ir rekreacinis švietimas, kodas 85.51; švietimui būdingų paslaugų veikla, kodas 85.60. |
| **Paslaugų aprašymai** | Gimnazijos veiklos uždaviniai:1. Formuoti ir įgyvendinti mokinių ugdymo turinį pagal Lietuvos Respublikos švietimo ir mokslo ministerijos patvirtintus bendruosius arba jos nustatyta tvarka suderintus individualius ugdymo planus ir bendrąsias programas, paisyti savo mokinių poreikių įvairovės, derinant ugdymo turinį, siūlyti ir taikyti skirtingus mokymo (-si) būdus ir tempą;1.1. teikti kokybišką ikimokyklinį, priešmokyklinį, pradinį, pagrindinį, vidurinį ir neformalųjį ugdymą;1.2. teikti informacinę, psichologinę, socialinę pedagoginę, specialiąją pedagoginę, specialiąją pagalbą, vykdyti ugdytinių ir mokinių sveikatos priežiūrą, karjeros ugdymą bei minimalios priežiūros priemones.2. Vykdydama jai pavestus uždavinius Gimnazija atlieka šias funkcijas:2.1. vadovaudamasi švietimo ir mokslo ministro tvirtinamomis bendrosiomis programomis, atsižvelgdama į vietos ir Gimnazijos bendruomenės reikmes, taip pat mokinių poreikius ir interesus, konkretina ir individualizuoja ugdymo turinį;2.2. rengia pagrindinio ugdymo antrosios dalies ir vidurinio ugdymo programas, papildančius bei mokinių poreikius tenkinančius šių programų modulius;2.3. rengia ir vykdo neformaliojo švietimo programas, mokymo sutartyse sutartus įsipareigojimus, užtikrina kokybišką švietimą;2.4. organizuoja ir vykdo pagrindinio ugdymo pasiekimų patikrinimą ir vidurinio ugdymo brandos egzaminus švietimo ir mokslo ministro nustatyta tvarka;2.5. tenkina mokinių pažinimo, ugdymo(si) ir saviraiškos poreikius;2.6. suteikia galimybes rinktis švietimo programas, organizuoja grupinį, pavienį mokymą (si);2.7. organizuoja mokinių žinių patikrinamuosius darbus Gimnazijos nustatyta tvarka;2.8. rengia Gimnazijos strateginį planą, veiklos programą, ugdymo planus;2.9. tvarko mokinių ir pedagogų registrą;2.10. dalyvauja rajono, šalies ir tarptautiniuose švietimo projektuose, ugdymo pasiekimų tyrimuose, juos vykdo;2.11. sudaro Vaiko gerovės komisiją, kuri organizuoja ir koordinuoja prevencinį darbą, švietimo programų pritaikymą mokiniams, turintiems specialiųjų ugdymosi poreikių, švietimo pagalbos teikimą, rūpinasi saugios ir palankios mokiniams aplinkos kūrimu ir atlieka kitas su vaiko gerove susijusias funkcijas pagal švietimo ir mokslo ministro nustatytą tvarką;2.12. bendradarbiauja su įvairiomis institucijomis vaiko gerovės klausimais;2.13. organizuoja ugdytinių maitinimą;2.14. organizuoja mokinių pavėžėjimą į mokyklą ir iš jos į namus;2.15. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;2.16. sudaro palankias sąlygas veikti mokinių organizacijoms, skatinančioms mokinių dorovinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;2.17. kuria ugdymo turinio reikalavimams įgyvendinti reikiamą materialinę bazę vadovaudamasi Lietuvos Respublikos švietimo ir mokslo ministro patvirtintais Švietimo aprūpinimo standartais;2.18. organizuoja tėvų (globėjų, rūpintojų) pageidavimu jų mokamas papildomas paslaugas (klubus, būrelius, stovyklas, ekskursijas ir kita) teisės aktų nustatyta tvarka;2.19. kuria gimnaziją kaip vietos bendruomenės kultūros židinį; sudaro sąlygas darbuotojams tobulinti savo kvalifikaciją, dalintis gerąją patirtimi;2.20. atlieka gimnazijos veiklos kokybės įsivertinimą;2.21. viešai skelbia informaciją apie gimnazijos veiklą Lietuvos Respublikos Vyriausybės nustatyta tvarka;2.22. atlieka kitas įstatymų ir kitų teisės aktų numatytas funkcijas.3. Išduoda mokymosi pagal pradinio, pagrindinio ir vidurinio ugdymo programas pasiekimus įteisinančius dokumentus Lietuvos Respublikos švietimo ir mokslo ministro nustatyta tvarka. |
| **Paslaugų gavimą reglamentuojanti tvarka** | [Trakų rajono savivaldybės tarybos 2013 m. Sausio 31 d. sprendimas Nr. S1-23 ,,Dėl vaikų priėmimo į trakų rajono savivaldybės mokyklas, vykdančias ikimokyklinį ir priešmokyklinį ugdymą,tvarkos aprašo tvirtinimo“.](http://www.kretinga.lt/node/7127)  |
| **Paslaugos gavimą reglamentuojantys teisės aktai** | Gimnazija yra viešasis juridinis asmuo, turintis antspaudą su valstybės herbu ir savo pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, atributiką. Savo veiklą grindžia Lietuvos Respublikos Konstitucija, Lietuvos Respublikos švietimo ir mokslo įstatymu, kitais įstatymais, Lietuvos Respublikos Vyriausybės nutarimais, švietimo ir mokslo ministro įsakymais, Trakų rajono savivaldybės tarybos sprendimais, kitais teisės aktais ir šiais Nuostatais. |
| ***Paslaugų gavimą reglamentuojantys gimnazijos dokumentai*** | Gimnazijos veikla organizuojama pagal:1. Direktoriaus patvirtintą gimnazijos strateginį planą, kuriam yra pritarusios gimnazijos taryba ir Trakų rajono savivaldybės tarybą; 2. Direktoriaus patvirtintą gimnazijos metinę veiklos programą, kuriai yra pritarusios gimnazijos taryba ir mokytojų taryba;3. Direktoriaus patvirtintą gimnazijos ugdymo planą, kuriam yra pritarusios gimnazijos taryba, mokytojų taryba ir suderintas su Trakų rajono savivaldybės administracija. |
| ***Atlyginimas už teikiamas paslaugas*** | Gimnazijos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka. |
| ***Paslaugų teikėjas*** | Trakų gimnazija, Birutės g. 44, Trakai, LT - 21117,tel./faksas (00370528 ) 55670, elektroninis paštas – tvm.trakai@gmail.com,internetinė svetainė (www.vidurine.trakai.lm.lt). |
| ***Paslaugų vadovas*** | Direktorius Marian Kuzborski, kontaktinis tel. (00370528 ) 55670,  el. paštas: tvm.trakai@gmail.com, |
| ***Prašymų forma, prašymų turinys*** | Prašymo forma pateikiama atvykus į gimnaziją, siunčiant prašymą paštu – laisva forma, duomenys patikslinami telefonu. |
| ***Prašymų priėmimo, konsultacijų teikimo vieta*** |  Išankstinė registracija į gimnaziją, į konsultacijas priėmimo ir kitais klausimais vykdo:Direktorius Marian Kuzborski, kontaktinis tel. (00370528 )55670, +37061626226 el. paštas: tvm.trakai@gmail.com Adresas:  Birutės g. 44, Trakai Priėmimo laikas:   kasdien nuo 8.00 iki 16.00, susitarus telefonu dėl laiko. |

### **Maitinimo organizavimas.**  Maitinimo paslaugą teikia gimnazija – Trakų gimnazijoje maistas gaminamas gimnazijos valgykloje. Maitinimas organizuojamas vadovaujantisTrakų gimnazijos vaikų maitinimo organizavimo gimnazijoje Tvarkos aprašu, patvirtintu Trakų gimnazijos direktoriaus 2017 m. vasario 17 d. įsakymu Nr. V- 25, pagal 15 dienų perspektyvinį valgiaraštį suderintą su Trakų valstybine maisto ir veterinarijos tarnyba (valgiaraštis internetinėje svetainėje). Esant poreikiui, organizuosime vaikų sveikatą tausojantį maitinimą.

**Sveikatos priežiūra**. Sveikatos priežiūros specialistas užtikrina vaikų sveikatos priežiūrą gimnazijoje, organizuoja ir įgyvendina priemones, susijusias su ligų ir traumų profilaktika, koordinuoja sveikos ir saugios gyvensenos programas. Teikia rekomendacijas dėl sveikatą tausojančio maitinimo.

***Specialioji pagalba***. Logopedas dirba su ikimokyklinio, priešmokyklinio amžiaus vaikais turinčiais kalbos, kalbėjimo ir komunikacijos, pažinimo, raidos sutrikimų.  Atsižvelgdama į sutrikimo pobūdį ir laipsnį, specialistai teikia pagalbą individualiai arba vaikų grupėms, kurios formuojamos to paties sutrikimo pagrindu. Specialiosios pagalbos efektyvumas priklauso nuo individualių vaiko savybių, sutrikimo pobūdžio bei tampraus specialistų, tėvų, pedagogų bendradarbiavimo.

**Paslaugos teikėjas.**

Trakų gimnazija

įmonės kodas – 290665350

### Luminor Bank AB- 40100

SĄSKAITA

LT174010042700040084

ADRESAS – BIRUTĖS 44

LT – 21117, Trakai